Beskrivelse for anvendelse af NADA på socialområdet i Randers Kommune

| Emne | Indhold |
| --- | --- |
| **Målgruppe:** | Ledere af tilbud og medarbejdere der anvender NADA-metoden |
| **Dokumenttype** | Beskrivelse |
| **Udarbejdet:** | December 2024 |
| **Senest revideret:** |  |
| **Udarbejdet af:** | Sundhedsfagligt Forum  |
| **Godkendt af:** | Sundhedsfagligt Forum |

|  |  |
| --- | --- |
| Emne | Indhold |
| **Baggrund:** | På socialområdet i Randers kommune defineres NADA som et supplement og en understøttende metode til den øvrige socialfaglige indsats. Nåleakupunktur og dermed NADA er siden 2007 ikke længere udelukkende forbeholdt læger eller sundhedspersonale i Danmark. I 2007 blev reglerne ændret, så NADA hverken skal ordineres eller delegeres af en behandlingsansvarlig læge. NADA er således ikke en sundhedsfaglig indsats og er dermed heller ikke omfattet af de regler eller tilsyn som gælder anden sundhedsfaglig behandling.  |
| **Ledelsens ansvar:** | På socialområdet i Randers kommune er det ledelsen, som beslutter, om NADA-metoden giver mening som understøttende metode på den enkelte afdeling.For at kunne tilbyde NADA, skal ledelsen sikre:* At det udøvende personale er certificeret og følger vejledningen fra NADA Danmark (se afsnittet *Litteraturreferencer*)
* At afdelingen har en klar formålsbeskrivelse, hvor det fremgår hvilken målgruppe der kan tilbydes NADA, hvad formålet er og hvilke indsatser metoden kan understøtte.
* At der anvendes de rette og godkendte remedier i forbindelse med udførelsen af NADA. Herunder at de hygiejniske principper overholdes, at bortskaffelse af remedier sker på forsvarlig vis og at der anvendes godkendte kanylebokse til bortskaffelse af nåle.
 |
| **Medarbejdernes ansvar** | Medarbejdere, der er certificeret til at udøve NADA, er forpligtet til at følge opdateret vejledning fra NADA-Danmark. |
| **Dokumentation af NADA** | Der skal etableres en arbejdsgang, hvor det dokumenteres i Sensum One, at borger har givet samtykke til at modtage NADA. Ligeledes skal dato og klokkeslæt for, hvornår borger har modtaget NADA dokumenteres.  |
| **Risici / opmærksomhedspunkter** | **Borger:**Hvis borger bliver utilpas/dårlig i forbindelse med NADA, er det udøvende personale ansvarlig for at kontakte de rette sundhedspersoner på baggrund af borgerens tilstand. **Medarbejder:**Ved eventuel stikskade følges *Instruks – Arbejdsmiljø – Forebyggelse og håndtering af stik- og skæreulykker****.*** |
| **Litteraturreferencer** | Vejledning i NADA-metoden:<https://nada-danmark.dk/wp-content/uploads/2024/03/Vejledning-vedroerende-NADA-2024.pdf> Yderlig information:<https://nada-danmark.dk/>  |